তিনি আরও বলেন, রাজনৈতিক দলগুলোর সঙ্গে সংলাপ চলছে। সংলাপে সংকট সুরাহা না হওয়ার আগেই নির্বাচনের তফসিল ঘোষণার তোড়জোড় করছে নির্বাচন কমিশন, যা উদ্দেশ্যপ্রণোদিত। সমাধানের আগে তফসিল ঘোষণা না করতে ইসির প্রতি আহবানও জানান এ বিএনপি নেতা। জাতীয় নির্বাচনকে সামনে রেখে সারাদেশে বিএনপিসহ বিরোধীদলের নেতা-কর্মীদের বিরুদ্ধে গায়েবি মামলার পর, এখন গণগ্রেফতার বাড়িয়ে দিয়েছে পুলিশ। জেলা, উপজেলায় বিএনপির সক্রিয় নেতা-কর্মীদের বেছে বেছে গ্রেফতার করা হচ্ছে। গণগ্রেফতারের সঙ্গে চলছে রমরমা অর্থ-আদায় বাণিজ্য।